हिंदी व्यंग्य को प्रतिष्ठा दिलाने में प्रमुख व्यंग्यकारों में ज्ञान चतुर्वेदी भी एक हैं.
 पुस्तक समीक्षाः पाश्चात्य चिंतक जॉनथन स्विफ्ट व्यंग्य के विषय में कहते थे, 'व्यंग्य एक ऐसा दर्पण है जिसमें देखने वाले को अपने अतिरिक्त सभी का चेहरा दिखता है. ' इस विधा का मुख्य उद्देश्य है, व्यक्ति और उसके सामाजिक संदर्भों में दिखने वाली किसी भी विसंगति पर कुठाराघात करना. यह संदर्भ, व्यक्ति और समाज के संबंध का हो सकता है, वर्ग और जाति के समीकरण का हो सकता है या विभिन्न विचारधाराओं के टकराव का.
 यह बुंदेलखंड पर आधारित उनकी उपन्यास त्रयी की अंतिम कृति है. 'त्रयी' के पहले दो उपन्यास 'बारामासी' और 'हम न मरब' राजकमल से ही प्रकाशित हो चुके हैं. ज्ञान चतुर्वेदी जी का उपन्यास 'स्वाँग' केवल बुंदेलखंड से ही नहीं बल्कि राष्ट्र से जुड़ा मारक और मर्मभेदी व्यंग्य उपन्यास है. इनकी रचनाओं में समाज में पाई जाने वाली सभी विसंगतियों का बेबाक चित्रण मिलता है.
 हम सब जानते हैं कि 'स्वाँग' कभी एक बेहद लोकप्रिय लोकनाट्य विधा रही है बुंदेलखंड की. नाटक, नौटंकी, रामलीला से थोड़ी इतर. न मंच, न परदा, न ही कोई विशेष वेशभूषा. बस अभिनय. लोकनाट्यों का लोकजीवन से अत्यंत घनिष्ठ संबंध है.
 उपन्यास के माध्यम से लेखक हमें बताते हैं कि 'स्वाँग' का मज़ा इसके असल जैसा लगने में है. एकदम असली, गोकि वहां सब नकली होता है. नकली राजा, नकली सिपाही, नकली कोड़े, नकली जेल, नकली साधु, काठ की तलवार, नकली दुश्मन और नकली लड़ाइयां. नकली नायक और खलनायक भी नकली. सब जानते हैं कि अभिनय है, नकली है सब, नाटक है यह; पर उस पल वह कितना जीवंत प्रतीत होता है. एकदम असल.
 लोकनाट्य तो समय के साथ डूब गए. लोग बताते हैं कि अब बुंदेलखंड के गांवों में भी स्वाँग नहीं खेला जाता. परन्तु हुआ यह है कि अब मानो पूरा समाज ही स्वाँग खेलने में मुब्तिला हो गया है. सामाजिक, राजनीतिक, न्याय और कानून, इनकी व्यवस्था का सारा तंत्र ही एक विराट स्वाँग में बदल गया है.
 उपन्यास 'स्वाँग ' के जरिये बुंदेलखंड के कोटरा गांव के जनजीवन को निरूपित किया गया है जिसमें अभिनय के जरिये किया जाने वाला स्वाँग अब यथार्थ रूप ले चुका है. इसमें केवल बुंदेलखंड ही नहीं बल्कि समूचे हिंदुस्तान के तंत्र की विराट स्वाँग में तब्दील हो जाने की कहानी है. इस उपन्यास में परिवेश का तटस्थ अवलोकन, मूल्यहीन सामाजिकता का सूक्ष्म विश्लेषण और करुणा से पगा निर्मम व्यंग्य समाया है.
 किसी ने जयहिंद कहा और गजानन बाबू गद्गद हो गए. वे हो जाते हैं. तुरन्त हो जाते हैं. कभी उनसे 'जयहिंद' बोलकर तो देखो, ऐसे गदगदाते हैं कि हंसी रोकना मुश्किल. वैसे, वे इस इलाके के जाने-माने स्वतंत्रता सेनानी रहे हैं परन्तु कोटरा वाले इस एक बात पर लगभग सर्वसहमत हैं कि देशभक्ति की चपेट में आकर पगला गए हैं बब्बा. सब उनकी इज्जत करते हैं, पर उन पर हंसते भी हैं. कोटरा ने उनको एक इज्जतदार नाम भी दे दिया है- 'पग्गल महात्मा'. वे पागल ही तो हैं. जब देश के सारे समझदार स्वतंत्रता-सेनानी देशभक्ति के झंझट से बाहर निकल आए, जब तुम्हारे साथ के छुटभैय्यों तक ने बड़ी-बड़ी कुर्सियां हथिया लीं तब तुम खद्दर, देशभक्ति, गांधीजी, सर्वोदयी झोला, जयहिंद और सत्य के दकियानूसी प्रतीकों में ही उलझकर बैठे रह गए. सही कहते हैं सब; पग्गल महात्मा ही तो हैं गजानन बाबू. इलाके के पुराने स्वतंत्रता-सेनानी हैं, सो उनके मुंह पर तो नहीं हंसा जा सकता, पर मजा तो लिया ही जा सकता है न? सब उनका मजा लेते हैं.
 "जयहिंद" बोलने पर उनका यूं अटूट गदगदाना एक खेल-सा बन गया है कोटरा में. लोग उन्हें देखते ही मुस्कुराते हैं. लौंडे उन पर हंसते हैं. बच्चे ताली बजाकर उनका पीछा करते हैं. बुजुर्ग उन पर तरस खाते हैं कि ऐसे खांटी देशभक्त का अन्ततः ऐसा हाल हुआ. लोग उनके इस हाल पर दुखी भी होते हैं. और क्यों न हों? ...पग्गल हैं, पर हैं तो पर हैं तो महात्मा ही न! लोग उन्हें टंटा बब्बा भी कहते हैं. गजानन बाबू का हर व्यक्ति से अभिवादन के लिए 'जयहिंद' कहना एक चुटकुला बन चुका है कोटरा में.
 इस उपन्यास में स्वतन्त्रता आंदोलन और विकास तथा राष्ट्रीयता का व्यापक कैनवस निहित है. इस कृति में आज का यथार्थ सामने आया है और राष्ट्र की सच्चाई उजागर हुई है. एक गांव के बहाने समूचे भारतीय समाज के विडम्बनापूर्ण बदलाव की कथा इस उपन्यास में दिलचस्प ढंग से कही गई है. उत्तर भारतीय गांव और उनमें बसने वाले सपनों का अद्भुत किन्तु सटीक चित्रण करते हुए लेखक ने हमारी सामाजिक व्यवस्था तथा रुग्ण मानसिकता पर भी कटाक्ष किया है. इसके चरित्र आपको हर गांव में बड़ी आसानी से मिल जाएंगे.
 'स्वाँग' में अदृश्य मंच है जिसमें सिलसिलेवार कथा भी चल रही है और बुंदेलखंडी मसखरापन और खिलंदड़ापन भी है. अपने उपन्यास 'स्वाँग' में ज्ञान चतुर्वेदी ने कोटरा गांव के जनजीवन के जरिए दिखलाया है कि किसी समय मनोरंजन के लिए किया जाने वाला स्वाँग अर्थात अभिनय अब लोगों के जीवन का ऐसा यथार्थ बन चुका है जहां पूरा समाज एक विद्रूप हो गया है.
 आप उपन्यास 'स्वाँग' को पढ़ते समय अनुभव करेंगे कि यह एक व्यापक फलक की उपन्यास है, जिसमें आजादी के बाद से अब तक के 'स्वाँग' को स्थान मिला है. जीवन के हर क्षेत्र से अब स्वाँग का हटना असंभव सा है. हमारा जन समाज, आम आदमी, गरीब, पुलिस, पत्रकार, दलाल, दबंगई, लोकतन्त्र, पर्यावरण और धर्म आदि सभी इसके घेरे में हैं. तमाम कोशिशें स्वाँग मात्र हैं. यह व्यंग्य, अंधकार से प्रकाश की ओर ले जाने का एक उत्कृष्ट और सार्थक प्रयास है. आप इस उपन्यास को पढ़ते समय विस्मित होंगे, कि कठोर सच्चाई को भी ऐसे प्रस्तुत किया गया है आप हसेंगे साथ ही साथ सोचने के लिए भी प्रेरित होंगे.
 ज्ञान चतुर्वेदी के लेखन में कबीर, परसाई और दुष्यंत आदि की झलक है. यह उपन्यास अद्भुत जीवन तथा उतने ही अद्भुत जीवन-चरित्रों की कथा को ऐसी भाषा में बयान करता है जो आम आदमी के मुहावरों और बोली से संपन्न है, जिसमें मजे लेकर बोली जानेवाली अदा और बांध लेने की शक्ति है. एक नकलीपना हर तरफ हावी है, इस रूप में यह उपन्यास न केवल बुंदेलखंड के ही नहीं बल्कि हिंदुस्तान के समूचे तंत्र के एक विराट स्वांग में तब्दील हो जाने की कहानी है. इस उपन्यास को इसीलिए भी हमें पढ़ना चाहिए कि, सामाजिक समस्याओं के मूल कारण और परिणाम को बेहतर से जानेंगे.
 .
 न शाहरुख- सलमान, न रजनीकांत और अक्षय कुमार तोड़ पाए इस 63 साल के साउथ स्टार का ये रिकॉर्ड, 400 फिल्मों. .
 
हिंदी व्यंग्य को प्रतिष्ठा दिलाने में प्रमुख व्यंग्यकारों में ज्ञान चतुर्वेदी भी एक हैं. पुस्तक समीक्षाः पाश्चात्य चिंतक जॉनथन स्विफ्ट व्यंग्य के विषय में कहते थे, 'व्यंग्य एक ऐसा दर्पण है जिसमें देखने वाले को अपने अतिरिक्त सभी का चेहरा दिखता है. ' इस विधा का मुख्य उद्देश्य है, व्यक्ति और उसके सामाजिक संदर्भों में दिखने वाली किसी भी विसंगति पर कुठाराघात करना. यह संदर्भ, व्यक्ति और समाज के संबंध का हो सकता है, वर्ग और जाति के समीकरण का हो सकता है या विभिन्न विचारधाराओं के टकराव का. यह बुंदेलखंड पर आधारित उनकी उपन्यास त्रयी की अंतिम कृति है. 'त्रयी' के पहले दो उपन्यास 'बारामासी' और 'हम न मरब' राजकमल से ही प्रकाशित हो चुके हैं. ज्ञान चतुर्वेदी जी का उपन्यास 'स्वाँग' केवल बुंदेलखंड से ही नहीं बल्कि राष्ट्र से जुड़ा मारक और मर्मभेदी व्यंग्य उपन्यास है. इनकी रचनाओं में समाज में पाई जाने वाली सभी विसंगतियों का बेबाक चित्रण मिलता है. हम सब जानते हैं कि 'स्वाँग' कभी एक बेहद लोकप्रिय लोकनाट्य विधा रही है बुंदेलखंड की. नाटक, नौटंकी, रामलीला से थोड़ी इतर. न मंच, न परदा, न ही कोई विशेष वेशभूषा. बस अभिनय. लोकनाट्यों का लोकजीवन से अत्यंत घनिष्ठ संबंध है. उपन्यास के माध्यम से लेखक हमें बताते हैं कि 'स्वाँग' का मज़ा इसके असल जैसा लगने में है. एकदम असली, गोकि वहां सब नकली होता है. नकली राजा, नकली सिपाही, नकली कोड़े, नकली जेल, नकली साधु, काठ की तलवार, नकली दुश्मन और नकली लड़ाइयां. नकली नायक और खलनायक भी नकली. सब जानते हैं कि अभिनय है, नकली है सब, नाटक है यह; पर उस पल वह कितना जीवंत प्रतीत होता है. एकदम असल. लोकनाट्य तो समय के साथ डूब गए. लोग बताते हैं कि अब बुंदेलखंड के गांवों में भी स्वाँग नहीं खेला जाता. परन्तु हुआ यह है कि अब मानो पूरा समाज ही स्वाँग खेलने में मुब्तिला हो गया है. सामाजिक, राजनीतिक, न्याय और कानून, इनकी व्यवस्था का सारा तंत्र ही एक विराट स्वाँग में बदल गया है. उपन्यास 'स्वाँग ' के जरिये बुंदेलखंड के कोटरा गांव के जनजीवन को निरूपित किया गया है जिसमें अभिनय के जरिये किया जाने वाला स्वाँग अब यथार्थ रूप ले चुका है. इसमें केवल बुंदेलखंड ही नहीं बल्कि समूचे हिंदुस्तान के तंत्र की विराट स्वाँग में तब्दील हो जाने की कहानी है. इस उपन्यास में परिवेश का तटस्थ अवलोकन, मूल्यहीन सामाजिकता का सूक्ष्म विश्लेषण और करुणा से पगा निर्मम व्यंग्य समाया है. किसी ने जयहिंद कहा और गजानन बाबू गद्गद हो गए. वे हो जाते हैं. तुरन्त हो जाते हैं. कभी उनसे 'जयहिंद' बोलकर तो देखो, ऐसे गदगदाते हैं कि हंसी रोकना मुश्किल. वैसे, वे इस इलाके के जाने-माने स्वतंत्रता सेनानी रहे हैं परन्तु कोटरा वाले इस एक बात पर लगभग सर्वसहमत हैं कि देशभक्ति की चपेट में आकर पगला गए हैं बब्बा. सब उनकी इज्जत करते हैं, पर उन पर हंसते भी हैं. कोटरा ने उनको एक इज्जतदार नाम भी दे दिया है- 'पग्गल महात्मा'. वे पागल ही तो हैं. जब देश के सारे समझदार स्वतंत्रता-सेनानी देशभक्ति के झंझट से बाहर निकल आए, जब तुम्हारे साथ के छुटभैय्यों तक ने बड़ी-बड़ी कुर्सियां हथिया लीं तब तुम खद्दर, देशभक्ति, गांधीजी, सर्वोदयी झोला, जयहिंद और सत्य के दकियानूसी प्रतीकों में ही उलझकर बैठे रह गए. सही कहते हैं सब; पग्गल महात्मा ही तो हैं गजानन बाबू. इलाके के पुराने स्वतंत्रता-सेनानी हैं, सो उनके मुंह पर तो नहीं हंसा जा सकता, पर मजा तो लिया ही जा सकता है न? सब उनका मजा लेते हैं. "जयहिंद" बोलने पर उनका यूं अटूट गदगदाना एक खेल-सा बन गया है कोटरा में. लोग उन्हें देखते ही मुस्कुराते हैं. लौंडे उन पर हंसते हैं. बच्चे ताली बजाकर उनका पीछा करते हैं. बुजुर्ग उन पर तरस खाते हैं कि ऐसे खांटी देशभक्त का अन्ततः ऐसा हाल हुआ. लोग उनके इस हाल पर दुखी भी होते हैं. और क्यों न हों? ...पग्गल हैं, पर हैं तो पर हैं तो महात्मा ही न! लोग उन्हें टंटा बब्बा भी कहते हैं. गजानन बाबू का हर व्यक्ति से अभिवादन के लिए 'जयहिंद' कहना एक चुटकुला बन चुका है कोटरा में. इस उपन्यास में स्वतन्त्रता आंदोलन और विकास तथा राष्ट्रीयता का व्यापक कैनवस निहित है. इस कृति में आज का यथार्थ सामने आया है और राष्ट्र की सच्चाई उजागर हुई है. एक गांव के बहाने समूचे भारतीय समाज के विडम्बनापूर्ण बदलाव की कथा इस उपन्यास में दिलचस्प ढंग से कही गई है. उत्तर भारतीय गांव और उनमें बसने वाले सपनों का अद्भुत किन्तु सटीक चित्रण करते हुए लेखक ने हमारी सामाजिक व्यवस्था तथा रुग्ण मानसिकता पर भी कटाक्ष किया है. इसके चरित्र आपको हर गांव में बड़ी आसानी से मिल जाएंगे. 'स्वाँग' में अदृश्य मंच है जिसमें सिलसिलेवार कथा भी चल रही है और बुंदेलखंडी मसखरापन और खिलंदड़ापन भी है. अपने उपन्यास 'स्वाँग' में ज्ञान चतुर्वेदी ने कोटरा गांव के जनजीवन के जरिए दिखलाया है कि किसी समय मनोरंजन के लिए किया जाने वाला स्वाँग अर्थात अभिनय अब लोगों के जीवन का ऐसा यथार्थ बन चुका है जहां पूरा समाज एक विद्रूप हो गया है. आप उपन्यास 'स्वाँग' को पढ़ते समय अनुभव करेंगे कि यह एक व्यापक फलक की उपन्यास है, जिसमें आजादी के बाद से अब तक के 'स्वाँग' को स्थान मिला है. जीवन के हर क्षेत्र से अब स्वाँग का हटना असंभव सा है. हमारा जन समाज, आम आदमी, गरीब, पुलिस, पत्रकार, दलाल, दबंगई, लोकतन्त्र, पर्यावरण और धर्म आदि सभी इसके घेरे में हैं. तमाम कोशिशें स्वाँग मात्र हैं. यह व्यंग्य, अंधकार से प्रकाश की ओर ले जाने का एक उत्कृष्ट और सार्थक प्रयास है. आप इस उपन्यास को पढ़ते समय विस्मित होंगे, कि कठोर सच्चाई को भी ऐसे प्रस्तुत किया गया है आप हसेंगे साथ ही साथ सोचने के लिए भी प्रेरित होंगे. ज्ञान चतुर्वेदी के लेखन में कबीर, परसाई और दुष्यंत आदि की झलक है. यह उपन्यास अद्भुत जीवन तथा उतने ही अद्भुत जीवन-चरित्रों की कथा को ऐसी भाषा में बयान करता है जो आम आदमी के मुहावरों और बोली से संपन्न है, जिसमें मजे लेकर बोली जानेवाली अदा और बांध लेने की शक्ति है. एक नकलीपना हर तरफ हावी है, इस रूप में यह उपन्यास न केवल बुंदेलखंड के ही नहीं बल्कि हिंदुस्तान के समूचे तंत्र के एक विराट स्वांग में तब्दील हो जाने की कहानी है. इस उपन्यास को इसीलिए भी हमें पढ़ना चाहिए कि, सामाजिक समस्याओं के मूल कारण और परिणाम को बेहतर से जानेंगे. . न शाहरुख- सलमान, न रजनीकांत और अक्षय कुमार तोड़ पाए इस तिरेसठ साल के साउथ स्टार का ये रिकॉर्ड, चार सौ फिल्मों. .